Berlindagi shifoxona yaqinida noma’lum erkak politsiyachilarga hujum qildi

Berlin markazidagi Kroysberg tumanida noma’lum erkak politsiyachilarga hujum qildi, huquq-tartibot organlari vakillari esa unga qarata o‘t ochdi. Bu haqda, Bild nashriga asoslanib, “Gazeta.ru” xabar bermoqda.

Aytilishicha, erkak politsiyachiga tahdid qilganidan so‘ng u o‘t ochgan. Erkak yengil jarohat olgani aytilmoqda. Guvohlar, shuningdek, pilta miltiqdan o‘q uzilganini aytmoqda.
Ayni paytda voqea joyi o‘rab olingan, tafsilotlar surishtirilmoqda.